CELEX: 61970CJ0038
Language: el
Date: 1971-03-10
Title: Απόφαση του Δικαστηρίου της 10ης Μαρτίου 1971. # Deutsche Tradax GmbH κατά Einfuhr- und Vorratsstelle für Getreide und Futtermittel. # Αίτηση για την έκδοση προδικαστικής αποφάσεως: Verwaltungsgericht Frankfurt am Main - Γερμανία. # Υπόθεση 38/70.

ΑΠΟΦΑΣΗ ΤΟΥ ΔΙΚΑΣΤΗΡΙΟΥ
   της 10ης Μαρτίου 1971 (
         *1
      )
   
   Αντικείμενο της υποθέσεως:
   Κύρος του άρθρου 12, παράγραφος 1, τελευταίο εδάφιο, του κανονισμού 120/67/ΕΟΚ του Συμβουλίου, της 13ης Ιουνίου 1967, περί κοινής οργανώσεως των αγορών στον τομέα των σιτηρών, και ερμηνεία του άρθρου 8, παράγραφος 3, β, του κανονισμού 183/67/ΕΟΚ της Επιτροπής, της 27ης Ιουνίου 1967, περί πιστοποιητικών εισαγωγής και εξαγωγής για τα σιτηρά και τα μεταποιημένα προϊόντα με βάση τα σιτηρά.
   Διατακτικό της αποφάσεως:
   
            1)
         
         
            Από την εξέταση του πρώτου ερωτήματος δεν προέκυψαν στοιχεία ικανά να επηρεάσουν το κύρος του άρθρου 12, παράγραφος 1, τελευταίο εδάφιο, του κανονισμού 120/67 ΕΟΚ του Συμβουλίου, της 13ης Ιουνίου 1967, το οποίο εξαρτά τη χορήγηση των πιστοποιητικών εισαγωγής από την παροχή ασφάλειας που να εξασφαλίζει την τήρηση της υποχρεώσεως πραγματοποιήσεως της εισαγωγής ενόσω ισχύει το πιστοποιητικό.
         
      
            2)
         
         
            Ο όρος «εισφορά καθορισμένη εκ των προτέρων» στο άρθρο 8, παράγραφος 3, β, του κανονισμού 183/67/ΕΟΚ της Επιτροπής, της 27ης Ιουνίου 1967, αναφέρεται στον συντελεστή εισφοράς που έχει καθοριστεί για το μήνα κατά τον οποίο ο δικαιούχος του πιστοποιητικού εισαγωγής προβλέπει, στη σχετική αίτησή του, ότι θα πραγματοποιηθεί η εισαγωγή.
         
      Πρόταση του γενικού εισαγγελέα:
   Ταυτίζεται κατά βάση με το διατακτικό της αποφάσεως.
   (
         *1
      )	Γλώσσα διαδικασίας: η γερμανική.